FIS-ledelsen gir etter for press fra langrenssutøverne
Eldar Rønning er blant utøverne som har gått knallhardt ut mot løypa, og det er den ombygde «Mördarbakken» som regnes for å være det største problemet. - Der er det stupbratt med en fem-seks S-svinger. Hvis en går på trynet ned der, er det skummelt. Da er det farlig, og det kan fort ende med et sykehusbesøk. Dette er en katastrofe, sa Rønning til Adresseavisen i går. Rønning er en av mange som har vurdert å boikotte dagens renn, men nå har altså Falun-løypa blitt endret. «Juryen har bestemt seg for å stenge utfordelen av Mörderbakken for å sikre konkurranseløypa» heter det i en pressemelding fra FIS. Løpernes representant opp mot FIS, Kikkan Randall, er fornøyd: - De har gjort som vi bad om. Det er bra. Nå skal jeg skrive mail til alle om at de kan gå hvis de vil gå, sier hun til NRK.no. Therese Johaug var ikke like imponert etter å ha inspisert den nye løypa i dag tidlig. - Jeg så at de har endret løypene, men vet ikke hva jeg synes om det ennå. Vi må se litt mer på det. Jeg vet ikke hva som skjer, sier hun til NRK.no. Kvinnenes prolog starter kl. 14.15, mens herrene går klokken 17.00.
Etter at flere av langrennsutøverne truet med boikott av dagens sprintrenn, så har arrangøren bestemt seg for å endre prologløypa som er beskrevet som «farlig».